ข้อบัญญัติองค์การบริหารส่วนตำบลโนนสะอาดเรื่องการบริหารกิจการสถานีสูบน้ำด้วยไฟฟ้าพ.ศ. ๒๕๖๐[๑] อาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗และที่แก้ไขเพิ่มเติมองค์การบริหารส่วนตำบลโนนสะอาด โดยความเห็นชอบของสภาองค์การบริหารส่วนตำบลโนนสะอาดและนายอำเภอคอนสวรรค์จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลโนนสะอาด เรื่องการบริหารกิจการสถานีสูบน้ำด้วยไฟฟ้า พ.ศ. ๒๕๖๐ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลโนนสะอาดตั้งแต่เมื่อได้ประกาศโดยเปิดเผยณ ที่ทำการองค์การบริหารส่วนตำบลโนนสะอาดแล้วเจ็ดวันข้อ ๓ ให้นายกองค์การบริหารส่วนตำบลรักษาการตามข้อบัญญัตินี้โดยมีอำนาจออกข้อบังคับเกี่ยวกับการบริหารกิจการสถานีสูบน้ำและแต่งตั้งพนักงานเพื่อดำเนินการตามข้อบัญญัตินี้หมวด๑ข้อความทั่วไป ข้อ ๔ ในข้อบัญญัตินี้องค์การบริหารส่วนตำบล หมายถึง องค์การบริหารส่วนตำบลโนนสะอาดสถานีสูบน้ำ หมายความว่าสถานีสูบน้ำด้วยไฟฟ้าที่องค์การบริหารส่วนตำบลได้รับการถ่ายโอนจากส่วนราชการและรวมถึงสถานีสูบน้ำด้วยไฟฟ้าที่องค์การบริหารส่วนตำบลได้ก่อสร้างขึ้นเองด้วยเกษตรกรรม หมายความว่า การทำนา ทำไร่ ทำสวน ประมง เลี้ยงสัตว์หรือเกษตรกรรมประเภทอื่นกลุ่มผู้ใช้น้ำ หมายความว่ากลุ่มบุคคลที่ได้มารวมตัวจัดตั้งขึ้นเพื่อดำเนินงานเกี่ยวกับการจัดการน้ำและใช้น้ำจากสถานีสูบน้ำเพื่อการเกษตรกรรมทั้งที่ได้จดทะเบียนตามกฎหมายหรือโดยการรับรองจากองค์การบริหารส่วนตำบลสมาชิกผู้ใช้น้ำ หมายความว่า ผู้ที่ประกอบอาชีพด้านเกษตรกรรมที่มีพื้นที่ทำการเกษตรอยู่ในเขตบริการของสถานีสูบน้ำขององค์การบริหารส่วนตำบลโนนสะอาดและได้สมัครเป็นสมาชิกของกลุ่มผู้ใช้น้ำโดยผู้นั้นจะมีกรรมสิทธิ์ในที่ดินสำหรับการเกษตรกรรมหรือในฐานะผู้เช่าก็ได้ข้อบังคับ หมายความว่าข้อบังคับเกี่ยวกับการบริหารกิจการสถานีสูบน้ำซึ่งออกโดยองค์การบริหารส่วนตำบลหมวด๒การบริหารกิจการสถานีสูบน้ำ ข้อ ๕ กิจการสถานีสูบน้ำเป็นทรัพย์สินขององค์การบริหารส่วนตำบลโดยองค์การบริหารส่วนตำบลมีอำนาจหน้าที่ในการบริหารจัดการข้อ ๖ การบริหารกิจการสถานีสูบน้ำให้เป็นไปตามข้อบังคับที่องค์การบริหารส่วนตำบลกำหนดข้อบังคับตามวรรคหนึ่งอย่างน้อยต้องมีสาระสำคัญดังนี้(๑) เงื่อนไขการรับสมัครสมาชิก(๒) สิทธิและหน้าที่ของสมาชิก(๓) กำหนดเวลาการสูบน้ำและพื้นที่ที่จะได้รับน้ำ(๔) อัตราค่าน้ำ ค่าบริการ และค่าธรรมเนียมที่จะเรียกเก็บจากสมาชิก(๕) เงื่อนไขเกี่ยวกับการขอใช้น้ำ การยกเลิกการใช้น้ำข้อ ๗ การออกข้อบังคับของสถานีสูบน้ำตามข้อ๖ องค์การบริหารส่วนตำบลอาจขอความเห็นจากสมาชิกผู้ใช้น้ำด้วยก็ได้ข้อ ๘ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงจะถือเป็นองค์ประชุม และให้นายกองค์การบริหารส่วนตำบลเป็นประธานในที่ประชุมข้อ ๙ ผู้ที่ประสงค์จะใช้น้ำจากสถานีสูบน้ำจะต้องยื่นความประสงค์ขอใช้น้ำเป็นลายลักษณ์อักษรต่อองค์การบริหารส่วนตำบลข้อ ๑๐ ค่าธรรมเนียมการขอใช้น้ำค่าปรับ ค่าเชื่อมต่อการใช้น้ำ ให้เป็นไปตามข้อบังคับข้อ ๑๑ ผู้ใดที่ทำให้ทรัพย์สินของสถานีสูบน้ำเสียหายผู้นั้นต้องชดใช้ค่าเสียหายให้แก่องค์การบริหารส่วนตำบลข้อ ๑๒ ผู้ใดโดยทุจริตเอาน้ำจากสถานีสูบน้ำไปใช้หรือเปลี่ยนแปลงแก้ไขตัวเลขในมาตรวัดน้ำหรือการกระทำใดๆ ก็ตามเพื่อเอาน้ำจากสถานีสูบน้ำไปใช้ ให้งดจ่ายน้ำทันทีและจะต้องชดใช้ค่าเสียหายให้แก่กิจการสถานีสูบน้ำ และให้องค์การบริหารส่วนตำบลแจ้งความดำเนินคดีการดำเนินการขององค์การบริหารส่วนตำบลตามวรรคหนึ่งให้รวมถึงการดำเนินคดีกับผู้ทำให้ทรัพย์สินของสถานีสูบน้ำเสียหายตามข้อ๑๑ ด้วยข้อ ๑๓ กรณีที่มีการยกเลิกการใช้น้ำหรือโอนให้ผู้อื่นต้องแจ้งให้องค์การบริหารส่วนตำบลทราบเป็นลายลักษณ์อักษรและได้รับอนุญาตเสียก่อนจึงสิ้นสุดการเป็นผู้ใช้น้ำมิฉะนั้นจะถือว่ายังเป็นผู้ใช้น้ำอยู่ และจะต้องรับผิดชอบจ่ายค่าน้ำตามที่องค์การบริหารส่วนตำบลหรือผู้ได้รับมอบหมายเรียกเก็บหมวด๓การรับเงินการเก็บรักษาเงิน และการจ่ายเงิน ข้อ ๑๔ ระยะเวลาในการเก็บค่าน้ำและระยะเวลาในการค้างชำระค่าน้ำให้เป็นไปตามข้อบังคับข้อ ๑๕ สถานีสูบน้ำอาจมีรายได้ดังนี้(๑) เงินค่าน้ำ(๒) เงินค่าธรรมเนียม เงินค่าปรับ(๓) เงินบริจาค(๔) เงินอุดหนุนจากองค์การบริหารส่วนตำบลข้อ ๑๖ สถานีสูบน้ำอาจมีรายจ่ายดังนี้(๑) รายจ่ายในการดำเนินการเกี่ยวกับระบบการจ่ายน้ำการบำรุงรักษาซ่อมแซมและการขยายกิจการสถานีสูบน้ำ(๒) รายจ่ายในการบริหารกิจการสถานีสูบน้ำ เช่น ค่าจ้างเจ้าหน้าที่ค่าวัสดุ อุปกรณ์(๓) ค่าใช้จ่ายอื่น ๆ ตามที่องค์การบริหารส่วนตำบลกำหนด เช่นค่าเบี้ยประชุมหรือค่าตอบแทนคณะกรรมการบริหารกิจการและบำรุงรักษาสถานีสูบน้ำข้อ ๑๗ รายได้ของกิจการสถานีสูบน้ำฝากธนาคารในนามของกิจการของกิจการสถานีสูบน้ำทั้งจำนวนภายในวันที่มีรายได้ถ้าฝากในวันที่มีรายได้ไม่ทันให้นำฝากในวันที่ทำการถัดไปและให้องค์การบริหารส่วนตำบลมอบหมายกรรมการอย่างน้อย ๒ คน เป็นผู้มีอำนาจเบิกจ่ายของกิจการสถานีสูบน้ำข้อ ๑๘ ให้องค์การบริหารส่วนตำบลกำหนดรูปแบบการทำบัญชีรายได้และรายจ่ายของกิจการสถานีสูบน้ำให้ถูกต้องเรียบร้อยและให้ประกาศให้สมาชิกผู้ใช้น้ำทราบอย่างน้อยปีละ๑ ครั้งข้อ ๑๙ กรณีที่มีเหตุผลความจำเป็นที่องค์การบริหารส่วนตำบลจะต้องดำเนินการใดๆ เพื่อแก้ไขปัญหาการบริหารงานหรือเพื่อประโยชน์ในการให้บริการแก่ประชาชนและกรณีนั้นมิได้กำหนดไว้ในข้อบัญญัติหรือข้อบังคับนี้ให้คณะกรรมการแจ้งขอความเห็นชอบจากนายกองค์การบริหารส่วนตำบลก่อนที่จะดำเนินการประกาศ ณ วันที่ ๒๕ เมษายน พ.ศ. ๒๕๖๐สนาม พึ่งไพศาลนายกองค์การบริหารส่วนตำบลโนนสะอาดพรวิภา/จัดทำ๒ ตุลาคม๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๖๓ ง/หน้า ๑๕๘/๑๑ กรกฎาคม ๒๕๖๑